Pirkimo sąlygų aprašo 
2 priedas

ROBOTIZUOTO EISENOS TRENIRUOKLIO
TECHNINĖ SPECIFIKACIJA


        VšĮ Klaipėdos vaikų ligoninė (toliau – Perkančioji organizacija) perka naują, atnaujintą arba naudotą robotizuotą eisenos treniruoklį (toliau - Prekė), kuris turi būti pristatomas adresu: K. Donelaičio g. 7, Klaipėda.
1. Reikalavimai prekei:
1.1. Siūloma Prekė gali būti nauja, atnaujinta arba naudota. Neatsižvelgiant į Prekės būklės kategoriją, ji turi atitikti visus techninėje specifikacijoje ir teisės aktuose nustatytus reikalavimus.
1.2. Nauja Prekė laikoma įranga, kuri iki pristatymo Perkančiajai organizacijai nebuvo eksploatuota, išskyrus gamintojo atliktus gamybinius bandymus ir demonstravimą, jeigu dėl demonstravimo nebuvo pradėtas skaičiuoti įrangos eksploatavimo laikas ar naudojimo ciklai.
1.3. Atnaujinta Prekė laikoma anksčiau eksploatuota Prekė, kuriai gamintojas arba gamintojo įgaliota techninio aptarnavimo organizacija atliko techninės būklės patikrą, gamintojo numatytą techninę priežiūrą ir būtiną remontą, pakeitė susidėvėjusias arba nustatyto naudojimo resurso nebeturinčias dalis ir patvirtino, kad Prekė atitinka gamintojo šiam modeliui nustatytas technines, funkcines ir saugos charakteristikas.
1.4. Naudota Prekė – anksčiau eksploatuota įranga, neatitinkanti naujos arba atnaujintos įrangos sąvokos, tačiau atitinkanti visus techninėje specifikacijoje nustatytus minimalius reikalavimus.
1.5. Atnaujinta arba naudota Prekė pristatymo dieną turi atitikti visas šias sąlygas:
1.5.1. Prekė turi būti pagaminta ne anksčiau kaip prieš 5 metus iki jos pristatymo dienos. Prekei neturi būti pasibaigęs gamintojo nustatytas naudojimo laikas. Pagaminimo data turi būti patvirtinta įrangos identifikavimo lentelėje, gamintojo dokumentuose arba gamintojo duomenų bazės išraše;
1.5.2. turi būti atliktos visos pagal gamintojo reikalavimus iki Prekės pristatymo datos privalėjusios būti atliktos periodinės techninės priežiūros, saugos patikros, programinės įrangos atnaujinimai ir taisomieji veiksmai. Prekė negali turėti nepašalintų gedimų, aktyvių klaidų pranešimų ar neatliktų gamintojo nustatytų saugos korekcinių veiksmų;
1.5.3. kartu su Preke turi būti pateikta jos techninės priežiūros ir remonto istorija nuo pirmojo naudojimo pradžios, nurodant atliktų techninių priežiūrų ir remontų datas, pobūdį, pakeistas dalis ir juos atlikusius asmenis. Ankstesnių pacientų ar naudotojų asmens duomenys neteikiami;
1.5.4. ne anksčiau kaip prieš 60 kalendorinių dienų iki pristatymo Prekei turi būti atlikta išsami įrangos diagnostika ir techninės būklės patikra. Patikrą turi atlikti gamintojas, gamintojo įgaliota techninio aptarnavimo organizacija arba kitas teisę ir kompetenciją tokią patikrą atlikti turintis asmuo. Jeigu atitinkamai medicinos priemonei teisės aktai nustato privalomą techninės būklės tikrinimą, jį turi atlikti teisės aktų nustatytą teisę turintis asmuo arba įrangos gamintojas;
1.5.5. gamintojo nustatytą ribotą naudojimo laiką ar ciklų skaičių turinčių įrangos dalių likęs resursas turi būti ne trumpesnis už visą siūlomą garantinį laikotarpį. Šio reikalavimo neatitinkančios dalys iki Prekės perdavimo turi būti pakeistos naujomis. Jeigu Prekėje naudojamos įkraunamos baterijos, jų išmatuota talpa turi būti ne mažesnė kaip 80 procentų gamintojo nurodytos naujos baterijos nominalios talpos;
1.5.6. Prekė negali turėti korozijos, įtrūkimų, deformacijų, skysčių patekimo požymių, pažeistų apsauginių gaubtų, jungčių, valdymo elementų ar paviršių pažeidimų, dėl kurių negalėtų būti tinkamai atliekamas įrangos valymas ir dezinfekcija. Gamintojo, modelio, serijos numerio, CE ženklo ir kitas privalomas ženklinimas turi būti nepažeistas ir įskaitomas. Leidžiami tik nežymūs kosmetiniai naudojimo požymiai, neturintys įtakos įrangos saugai, funkcionalumui, valymui ar dezinfekcijai;
1.5.7. Prekė negali būti anksčiau nurašyta ar išimta iš eksploatacijos dėl avarijos, saugos reikalavimų neatitikties arba techniškai netinkamos būklės. Prekei negali būti taikomas neįvykdytas gamintojo ar kompetentingos institucijos nurodymas ją pašalinti iš rinkos, atšaukti, sustabdyti jos naudojimą arba atlikti saugos korekcinius veiksmus;
1.5.8. Prekė prieš pristatymą turi būti išvalyta ir dezinfekuota pagal gamintojo instrukcijas. Vienkartinės ir pagal gamintojo reikalavimus naujam pacientui keičiamos dalys turi būti pristatytos naujos;
1.5.9. kartu turi būti pateikti konkrečios įrangos teisėtą pateikimą Europos Sąjungos rinkai ir atitiktį jai taikomiems reikalavimams patvirtinantys dokumentai, naudojimo instrukcijos, techninės priežiūros dokumentai, galiojantys techninės būklės tikrinimo, metrologinės patikros ir (arba) kalibravimo dokumentai, kai jie taikomi.
1.6. Tiekėjas kartu su pasiūlymu privalo pateikti:
1.6.1. Tiekėjui įrodant siūlomų prekių atitiktį techninės specifikacijos reikalavimams, kartu su pasiūlymu turi būti pateikiami dokumentai, nurodyti pirkimo sąlygų aprašo 34 p. Teikiamuose dokumentuose tiekėjas turi grafiškai nurodyti (spalvotai ženklinti, ir/ar nurodyti rodyklėmis, ir/ar pabraukti) konkrečias vietas, kur aprašomos/apibūdintos reikalaujamų techninių charakteristikų reikšmės bei nurodyti, kurį reikalaujamos charakteristikos parametrą (techninės specifikacijos lentelės eil. Nr.) pažymėta vieta patvirtina).
1.6.2. Paskelbtosios (notifikuotos) įstaigos išduotą CE sertifikatą arba siūlomų prekių gamintojų CE atitikties deklaraciją, arba lygiaverčius dokumentus, patvirtinančius, kad siūloma prekė atitinka Europos Sąjungos direktyvoje MDR 2017/745 „Dėl medicinos prietaisų“ / 2017-04-05 Europos parlamento ir Tarybos reglamente 2017/745 dėl medicinos priemonių nustatytus reikalavimus. Šis reikalavimas taikomas pagrindiniams pirkimo objekto komponentams. Pateikti (kartu su pasiūlymu) CE sertifikato (arba lygiaverčio dokumento) arba gamintojo ES atitikties deklaracijos (arba lygiaverčio dokumento) skaitmenines kopijas lietuvių ir/arba anglų kalba.
1.6.3. Gamintojo įgaliojimo atlikti siūlomos įrangos instaliavimą ir garantinį aptarnavimą skaitmeninę kopiją arba rašytino susitarimo su kitu ūkio subjektu, kuris yra gamintojo įgaliotas, atlikti šios įrangos instaliavimą ir garantinį aptarnavimą skaitmeninę kopiją[footnoteRef:1]. Pateikti (kartu su pasiūlymu) skaitmenines kopijas lietuvių ir/arba anglų kalba. [1:  Lietuvos Respublikos sveikatos apsaugos ministro 2010 m. gegužės 3 d. įsakymas Nr. V-383 ,,Dėl Medicinos prietaisų instaliavimo, naudojimo ir priežiūros tvarkos aprašo patvirtinimo”] 

1.7. Kartu su preke turi būti pateikta naudojimo instrukcija lietuvių kalba (elektroninė versija), instaliavimo instrukcijos, funkcionalumo patikrinimo instrukcijos, aptarnavimo instrukcijos, gedimų nustatymo instrukcijos, programinė įranga, serviso slaptažodžiai bei aparatūriniai „raktai“ nurodytiems darbams atlikti (taikoma, jei šios priemonės yra numatytos siūlomos įrangos gamintojo).
1.8.  Tik kilus abejonėms dėl tiekėjo pateiktos gamintojo dokumentacijos ar deklaracijos autentiškumo, Perkančiosios organizacijos prašymu, tiekėjas turi pateikti gamintojo dokumentus, patvirtintus gamintojo vadovo ar jo įgalioto asmens (kartu su prekės aprašymu pateikiami gamintojo įgalioto atstovo atitinkamas teises įrodantys dokumentai) kvalifikuoto elektroniniu parašu, atitinkančiu 2014 liepos 23 d. Europos Parlamento ir Tarybos reglamentą (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB (OL 2014 L 273, p. 73) 
* Pažymėtina, kad kvalifikuotas elektroninis parašas priimamas šiomis sąlygomis:
a) tiekėjo dokumentams pateikti skirtos elektroninės priemonės sudaro galimybes techniškai tvarkyti reikalaujamą kvalifikuoto elektroninio parašo formatą, nustatytą Reglamento Nr. 910/2014 27 straipsnyje nurodytuose įgyvendinimo aktuose. Jeigu tiekėjo dokumentai pateikiami kitokiu elektroninio parašo formatu, į elektroninio parašo arba elektroninio dokumento laikmeną turi būti įtraukta informacija apie esamas patvirtinimo galimybes, kuriomis naudodamasi perkančioji organizacija turi galėti internetu, neatlygintinai ir asmenims, kuriems pateikiamų dokumentų kalba nėra gimtoji, suprantamu būdu patvirtinti gautą elektroninį parašą kaip kvalifikuotą elektroninį parašą;
b) jeigu tiekėjo dokumentai pasirašyti kvalifikuotu elektroniniu parašu, patvirtintu galiojančiu kvalifikuotu elektroninio parašo sertifikatu, kurį išdavė sertifikavimo paslaugų teikėjas, įtrauktas į patikimą sąrašą, sudarytą vadovaujantis Reglamento Nr. 910/2014 22 str. nurodytais įgyvendinimo aktais, jokie papildomi reikalavimai, kurie trukdytų naudoti tokius parašus, nekeliami. 
1.9. Visoms nurodytoms konkrečioms medžiagoms ir(ar) konkretiems pavadinimams, standartams, tipams taikoma „arba lygiavertis“. Tiekėjas, siūlantis lygiavertę prekę, privalo savo pasiūlyme patikimomis priemonėmis įrodyti, kad siūloma prekė yra lygiavertė ir atitinka techninėje specifikacijoje keliamus reikalavimus.
1.10. Į Prekės garantiją įskaičiuotas nemokamai atliekamas įrangos remontas, įskaitant remontui atlikti reikalingas detales bei medžiagas, o taip pat ir gamintojo rekomenduojamu periodiškumu nemokamai atliekama techninė priežiūra, įskaitant techninei priežiūrai atlikti reikalingas detales ir medžiagas. Reikalavimai netaikomi garantijos sąlygų neatitinkančių gedimų atvejams, kai įranga sugenda dėl vartotojo kaltės.

2. Aplinkos apsaugos reikalavimai (AAK): Aplinkosauginiai kriterijai Prekei nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011  m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 4.4.4.4 papunkčiu:
„4.4.4.4. prekė yra tvirta, ilgaamžė, funkcionali, ji ar jos sudedamosios dalys tinka naudoti daug kartų ir (ar) lengvai pataisomos, ir (ar) pakeičiamos.“
        Tiekėjas turi užtikrinti galimybę įsigyti siūlomų prekių originalias (arba joms lygiavertes) atsargines dalis ir jų tiekimą Lietuvos Respublikos rinkai ne trumpiau kaip 5 metus po prekių privalomojo 2 metų garantinio laikotarpio pabaigos, išskyrus atvejus, kai siūlomų prekių originalios (arba joms lygiavertės) atsarginės dalys dėl objektyvių priežasčių negali būti tiekiamos Lietuvos Respublikos rinkai. 
        Kartu su pasiūlymu tiekėjas privalo pateikti gamintojo ir/ ar gamintojo oficialaus (įgalioto) atstovo patvirtinimą (deklaraciją), kuriuo patvirtinama, kad siūlomoms prekėms bus užtikrintas originalių (arba joms lygiaverčių) atsarginių dalių prieinamumas ir tiekimas rinkai pirmiau nurodytą laikotarpį, arba kitą lygiavertį dokumentą, patvirtinantį šios sąlygos įvykdymą. 
Svarbu: Techninės specifikacijos lentelės 4 stulpelyje BŪTINA: nurodyti reikalaujamas konkrečias siūlomos prekės techninių parametrų reikšmes/technines charakteristikas, o ne atkartoti Perkančiosios organizacijos nurodytą minimalų reikalaujamą parametrą („Yra/Nėra“ ir „Atitinka/Neatitinka“ atsakymai yra leistini ten, kur specifikacija to aiškiai reikalauja.)

	Eil.
Nr.
	Parametrai (specifikacija)
	Reikalaujamos parametrų reikšmės
	Siūlomos įrangos parametrų reikšmės (parametrų atitikimas) ir nuorodos į atitinkamus gamintojo techninės dokumentacijos puslapius
	Tiekėjas turi pateikti prekės gamintojo techninę dokumentaciją (katalogus, brošiūras ar kitus lygiaverčius dokumentus) ir/ar prekės gamintojo deklaracijas (jei gamintojo techninėje dokumentacijoje neišsamiai atsispindi siūlomos prekės atitikimas techninės specifikacijos reikalavimams),  kuriuose būtų nurodyti (t. y. pastebimai pažymėti – spalvotai paženklinti ir/ar nurodyti rodyklėmis, ir/ar pabraukti) konkrečias teikiamų dokumentų vietos, kur aprašomos reikalaujamų techninių charakteristikų reikšmės bei įrašyti, kurį techninės specifikacijos reikalaujamo techninio parametro punktą jos atitinka

	1.
	2.
	3.
	4.
	5.

	1. 
	Robotizuotas eisenos treniruoklis (1 kompl.)
	(Įrašyti gamintojo pavadinimą ir modelį)
	
	

	2. 
	Paskirtis 
	Robotizuota arba elektromechaniškai asistuojama medicininė sistema, skirta intensyviam, pasikartojančiam eisenos arba eiseną imituojančio koordinuoto apatinių galūnių judesio lavinimui, eisenos funkcijai gerinti ir paciento aktyviam dalyvavimui skatinti, suteikiant reguliuojamą kūno svorio arba apatinių galūnių apkrovos palaikymą.
	Palikti  vieną pasirinkimą: Atitinka/Neatitinka
	Pateikto dokumento pavadinimas ________ ir psl. Nr. ______ (įrašyti)

	3. 
	Pacientų grupė
	Tinkama vaikų ir suaugusiųjų neurologinei ir (ar) ortopedinei reabilitacijai pagal gamintojo numatytąją paskirtį. Gamintojo naudojimo instrukcijoje arba kitame oficialiame dokumente turi būti patvirtintas naudojimas siūlomam pacientų ūgio ir svorio diapazonui.
	Palikti  vieną pasirinkimą:  Atitinka/Neatitinka
	Pateikto dokumento pavadinimas ________ ir psl. Nr. ______ (įrašyti)

	4. 
	Naudojimo aplinka
	Skirta profesionaliam naudojimui uždarose patalpose: ligoninėse, reabilitacijos centruose ir kitose sveikatos priežiūros įstaigose.
	Palikti  vieną pasirinkimą: Atitinka/Neatitinka
	Pateikto dokumento pavadinimas ________ ir psl. Nr. ______ (įrašyti)

	5. 
	Komplektiškumas
	Vienas visiškai veikiantis komplektas su visomis pagrindinėmis ir pediatriniam naudojimui būtinomis gamintojo patvirtintomis priemonėmis, fiksavimo elementais, valdymo įranga, programine įranga ir kitais priedais, būtinais šioje specifikacijoje aprašytoms funkcijoms atlikti ir saugiam pacientų nuo 100 cm ūgio treniravimui. Jeigu gamintojas nenumato atskirai pavadintos pediatrinės komplektacijos, priimtina bazinė ar reguliuojama komplektacija, jeigu gamintojo dokumentai patvirtina jos tinkamumą nurodytam pacientų diapazonui.
	Palikti  vieną pasirinkimą:  Atitinka/Neatitinka
	Pateikto dokumento pavadinimas ________ ir psl. Nr. ______ (įrašyti)

	6. 
	Pėdų atramos
	Motorinės pėdų platformos (atramos), motorinis individualiai reguliuojamos elipsinės trajektorijos mechanizmas arba kitas lygiavertis robotizuotas sprendimas, formuojantis valdomą, koordinuotą ir pakartojamą eisenos arba eiseną imituojantį apatinių galūnių judesį.
	Palikti  vieną pasirinkimą: Atitinka/Neatitinka
	Pateikto dokumento pavadinimas ________ ir psl. Nr. ______ (įrašyti)

	7. 
	Treniravimo režimai
	1. Įranga turi užtikrinti prietaiso generuojamą pasikartojantį apatinių galūnių judesį ir sudaryti galimybę pacientui aktyviai dalyvauti treniruotėje. Paciento aktyvus dalyvavimas gali būti realizuojamas aktyviu, aktyviai asistuojamu, pasyviai–aktyviu, biogrįžtamuoju arba kitu gamintojo numatytu lygiaverčiu veikimo principu.
2. Turi būti reguliuojamas judesio greitis arba žingsnių dažnis ir žingsnio ilgis, amplitudė arba trajektorija. Reguliavimas turi leisti individualiai pritaikyti treniruotę paciento funkcinei būklei
	1. Palikti  vieną pasirinkimą: Atitinka/Neatitinka
2. Palikti  vieną pasirinkimą:  Atitinka/Neatitinka


	1. Pateikto dokumento pavadinimas ________ ir psl. Nr. ______ (įrašyti)
2. Pateikto dokumento pavadinimas ________ ir psl. Nr. ______ (įrašyti)

	8. 
	Kūno svorio ir apkrovos palaikymas
	Reguliuojama kūno svorio palaikymo arba apatinių galūnių dalinio nukrovimo sistema. Gali būti naudojama spyruoklinė, elektromechaninė, pneumatinė, atsvaros ar kita lygiavertė technologija. Nustatytas palaikymo lygis turi būti valdomas arba aiškiai identifikuojamas terapeuto.
	Palikti  vieną pasirinkimą: Atitinka/Neatitinka
	Pateikto dokumento pavadinimas ________ ir psl. Nr. ______ (įrašyti)

	9. 
	Maksimalus paciento svoris
	Ne mažesnis kaip 150 kg
	Įrašyti galimą  maksimalų paciento svorį ............ kg.
	Pateikto dokumento pavadinimas ________ ir psl. Nr. ______ (įrašyti)

	10. 
	Paciento ūgis
	Paciento ūgis  turi būti intervale nuo 100 cm iki 195 cm
	Įrašyti galimą paciento ūgio intervalą nuo ......... cm iki ............. cm.
	Pateikto dokumento pavadinimas ________ ir psl. Nr. ______ (įrašyti)

	11. 
	Konstrukcija
	Turi būti gamintojo numatytas paciento perkėlimo iš vežimėlio ar sėdimos padėties į treniravimo padėtį ir iš treniravimo padėties atgal sprendimas – atidaroma konstrukcija, integruotas arba pagalbinis paciento keltuvas, perkėlimo sistema arba kitas gamintojo numatytas lygiavertis sprendimas.
	Palikti  vieną pasirinkimą: Atitinka/Neatitinka
	Pateikto dokumento pavadinimas ________ ir psl. Nr. ______ (įrašyti)

	12. 
	Paciento fiksavimas 
	Gamintojo patvirtinta saugos diržų, petnešų, kūno laikymo diržo ir (ar) atramų sistema, tinkama siūlomam pacientų intervalui. Komplekte turi būti visi dydžiai ir jungiamieji elementai, būtini saugiam 10 punkte nurodyto ūgio intervale pacientų treniravimui.
	Palikti  vieną pasirinkimą:  Atitinka/Neatitinka
	Pateikto dokumento pavadinimas ________ ir psl. Nr. ______ (įrašyti)

	13. 
	Dubens ir liemens padėties kontrolė
	Priemonės, leidžiančios saugiai stabilizuoti, nukreipti arba koreguoti dubens ir liemens padėtį treniruotės metu pagal pasirinktos technologijos veikimo principą.
	Palikti  vieną pasirinkimą:  Atitinka/Neatitinka
	Pateikto dokumento pavadinimas ________ ir psl. Nr. ______ (įrašyti)

	14. 
	Individualus pritaikymas
	Turi būti reguliuojamos pėdų, kojų, dubens ir (ar) liemens atramos bei fiksavimo taškai tiek, kiek būtina saugiai pritaikyti sistemą skirtingo ūgio ir kūno sudėjimo pacientams. Tiekėjas nurodo reguliuojamus elementus ir jų diapazonus
	Palikti  vieną pasirinkimą: Atitinka/Neatitinka
	Pateikto dokumento pavadinimas ________ ir psl. Nr. ______ (įrašyti)

	15. 
	Terapeuto prieiga
	Konstrukcija turi suteikti terapeutui pakankamą prieigą paciento padėčiai koreguoti, fiksavimo elementams reguliuoti, treniruotei stebėti ir skubiai pagalbai suteikti. Prieiga turi būti galima bent iš priekio ir abiejų šonų arba kitu funkciškai lygiaverčiu būdu.
	Palikti  vieną pasirinkimą: Atitinka/Neatitinka
	Pateikto dokumento pavadinimas ________ ir psl. Nr. ______ (įrašyti)

	16. 
	Grįžtamasis ryšys
	Vaizdinis ir (ar) garsinis biogrįžtamasis ryšys, virtuali treniruočių aplinka arba lygiavertė paciento aktyvumą, judesio ritmą ar užduoties atlikimą skatinanti funkcija.
	Palikti  vieną pasirinkimą:  Atitinka/Neatitinka
	Pateikto dokumento pavadinimas ________ ir psl. Nr. ______ (įrašyti)

	17. 
	Valdymo sąsaja
	Integruotas ekranas, kompiuteris arba išorinis kompiuteris arba lygiavertis valdymo įrenginys treniruotės parametrams nustatyti, keisti ir stebėti.
	Palikti  vieną pasirinkimą:  Atitinka/Neatitinka
	Pateikto dokumento pavadinimas ________ ir psl. Nr. ______ (įrašyti)

	18. 
	Saugos sistemos
	Turi būti gamintojo numatytos mechaninės ir (ar) elektroninės saugos priemonės, skirtos nesaugaus judesio, perkrovos, prispaudimo ar kitų su judančiomis dalimis susijusių pavojų rizikai sumažinti, bei operatoriui prieinama įrenginio judesio sustabdymo funkcija. Gali būti naudojami jutikliai, šviesos barjerai, judesio ar apkrovos ribotuvai, apsauginės sankabos, avarinio sustabdymo įtaisas arba kitos gamintojo numatytos lygiavertės saugos priemonės.
	Palikti  vieną pasirinkimą:  Atitinka/Neatitinka
	Pateikto dokumento pavadinimas ________ ir psl. Nr. ______ (įrašyti)

	19. 
	Turėklai
	Turi būti vaikams pritaikyti turėklai, rankų atramos arba kitas gamintojo patvirtintas lygiavertis viršutinių galūnių atramos / laikymosi sprendimas, tinkamas pacientams nuo 100 cm ūgio.
	Įrašyti Atitinka/Neatitinka
	Pateikto dokumento pavadinimas ________ ir psl. Nr. ______ (įrašyti)

	20. 
	Įrenginio matmenys
	Įrenginio, parengto klinikiniam naudojimui, matmenys - ne daugiau kaip 370 cm (ilgis) (± 5 cm) x 250 cm (plotis) (± 5 cm) x 270 cm (aukštis) (± 5 cm). Tiekėjas nurodo transportavimo, darbo ir paciento perkėlimo padėčių matmenis bei gamintojo reikalaujamą saugos zoną.
	Įrašyti įrenginio matmenis: ilgis ....... cm, plotis ........ cm, aukštis ........... cm
	Pateikto dokumento pavadinimas ________ ir psl. Nr. ______ (įrašyti)

	21. 
	Elektros maitinimas
	230 V, 50 Hz vienfazis ES elektros tinklas arba kitas su Pirkėju iš anksto suderintas standartinis ES sprendimas. Visi būtini transformatoriai, apsaugos ir kabeliai turi būti komplekte.
	Įrašyti konkrečius įrenginio elektros maitinimo parametrus:
____ V, ______ Hz, 
Nurodyti, ar komplekte Yra/Nėra maitinimo kabelis ir apsaugos transformatorius

	Pateikto dokumento pavadinimas ________ ir psl. Nr. ______ (įrašyti)

	22. 
	Programinė įranga
	Paciento treniruotės valdymo ir parametrų stebėjimo programinė įranga turi būti įtraukta į komplektaciją.
	Palikti  vieną pasirinkimą:   Yra/Nėra
	Pateikto dokumento pavadinimas ________ ir psl. Nr. ______ (įrašyti)

	23. 
	Programinės įrangos licencija
	Visa programinė įranga ir jos naudojimo teisės / licencijos, būtinos techninėje specifikacijoje nustatytoms funkcijoms atlikti, turi būti įtrauktos į pasiūlymo kainą. Jeigu programinei įrangai ar atitinkamai funkcijai taikoma terminuota licencija arba prenumerata, jos galiojimo laikotarpis turi būti ne trumpesnis kaip 24 mėnesiai nuo įrangos priėmimo–perdavimo dienos. Jeigu suteikiama neterminuota naudojimo teisė arba atskiros licencijos nereikia, reikalavimas laikomas įvykdytu.
	Palikti  vieną pasirinkimą:   Yra/Nėra
	Pateikto dokumento pavadinimas ________ ir psl. Nr. ______ (įrašyti)

	24. 
	Valymas ir dezinfekcija
	Paviršiai ir daugkartinio naudojimo paciento kontaktinės dalys turi būti tinkamos valyti ir dezinfekuoti sveikatos priežiūros įstaigoje pagal gamintojo instrukcijas. Tiekėjas pateikia gamintojo nustatytas valymo ir dezinfekavimo instrukcijas, įskaitant leidžiamas, rekomenduojamas ir (ar) draudžiamas valymo bei dezinfekavimo priemones, jeigu gamintojas tokius apribojimus nustato.
	Įrašyti Atitinka/Neatitinka
	Pateikto dokumento pavadinimas ________ ir psl. Nr. ______ (įrašyti)

	25. 
	Garantinis laikotarpis
	 Ne mažiau kaip 24 mėnesiai
	Įrašyti garantijos terminą .......... mėn.
	Jei taikoma ilgesnė garantija negu teisės aktais nustatytas garantinis terminas ( viršijantis 24 mėnesius), pateikiami tai patvirtinantys dokumentai.




___________________________









